Norwich City FC

Norwich City FC je profesionalni nogometni klub iz Norwicha, Engleska. Takmiči se u Championshipu, drugom rangu engleskog nogometa. Klub je osnovan 1902. godine. Prvu promociju u Prvu diviziju je ostvario 1972. godine. Nakon toga je odigrao 23 sezone u najvišem rangu, s najdužim kontinuitetom od devet sezona. Osvojio je Liga kup dva puta, 1962. i 1985. godine i FA Youth kup, također dva puta, 1983. i 2013. godine. Bio je edan od osnivača Premijer lige. Prvu sezonu Premijer lige je završio na trećem mjestu, te tako izborio plasman u Kup UEFA. Nakon godine pauze Norwich se vratio u Premijer ligu 2015. godine. Od 1935. godine domaće utakmice igra na stadionu Carrow Road. Najveći rival kluba je Ipswich Town. Međusobna utakmica ova dva kluba se naziva East Anglian derby. Historija Norwich City je formiran nakon sastanka u Criterion Cafe u Norwichu 17. juna 1902. godine od strane grupe prijatelja na čelu sa tri bivša igrača Norwicha Roberta Webstera, Josepha Cowpera i Brada Skellya. Prvi meč klub je igrao protiv ekipe Harwich & Parkeston na stadionu Newmarket Road, 6. septembra 1902. godine. Od strane komisije FA, klub je 1905. godine dobio profesionalni status. Prvobitno su nastupali u Southern League. Do 1907. godine nadimak kluba je bio Građani, međutim promijenjen je u Kanarinci, zbog predsjednika kluba koji je bio uzgajivač kanarinaca. Potom klub mjenja boje u žutu i zelenu. Tokom Prvog svjetskog rata, 10. decembra 1917. godine klub biva likvidiran. Klub je zvanično obnovljen 15. februara 1919. godine. Ključnu ulogu u obnovi kluba je imao Charles Frederick Watling, budući gradonačelnik Norwicha i otac budućeg predsjednika kluba Geoffrey Watling. Nakon što je u maju 1920. godine Football League formirao Treću Diviziju, Norwich postaje njen član. Prvu ligašku utakmicu klub je igrao protiv Plymouth Argyle 28. augusta 1920. godine. Utakmica je završena neriješenim rezultatom, 1-1. Uspjesi Second Division/Championship (4): 1971/72, 1985/86, 2003/04, 2018/19. (1): 2010/11. Third Division (2): 1933/34, 2009/10. (1): 1959/60. Liga kup (2): 1962, 1985 (2): 1973, 1975 Evropski nastupi Sponzori Igrač sezone Reference Vanjski linkovi Službena stranica Norwich City na soccerbase.com Norwich City na zvaničnoj stranici UEFA-e